“Guardians of the Galaxy Vol. 3” Tidak Akan Menampilkan Lagu-Lagu Moden
Di penghujung Guardians of the Galaxy Vol. 2, Peter Quill telah mendapatkan Zune, pemain media mudah alih yang terkenal pada awal 2000an. Ini bermakna, dia mempunyai akses untuk mendapatkan pelbagai lagu baru ketika berada di Bumi dalam Avengers: Endgame.   Guardians of the Galaxy Vol. 2 Menurut khabar angin terbaru, Star-Lord akan membawa beberapa lagu moden bersamanya ketika dia kembali ke angkasa. Namun khabar angin tersebut dinafikan sendiri oleh penulis dan pengarah Guardians of the Galaxy Vol. 3, James Gunn.  Guardians of the Galaxy Vol. 3,  Gunn sangat aktif di media sosial Twitter, terutamanya ketika dia menjawab beberapa pertanyaan peminat. Dalam ciapan terbarunya di media sosial tersebut, pengarah itu menafikan spekulasi yang diterbitkan oleh sebuah laman hiburan yang mengatakan Peter Quill akan memasukkan lagu-lagu moden dalam Zune.  Menurutnya, lagu-lagu yang akan didengari peminat dalam Guardians of the Galaxy Vol. 3 datang terus dari Zune. Guardians of the Galaxy Vol. 3  Ini bermaksud, Quill tidak memasukkan sebarang lagu-lagu moden ketika dia berada di Bumi, walaupun pemain media mudah alih itu berkemampuan menyimpan ribuan lagu. Jadi, peminat boleh jangkakan bahawa threequel akan datang masih mengekalkan lagu-lagu klasik era 60an-70an.  Bagi yang tidak mengentahui apa itu Zune, ia adalah pemain media mudah alih serupa iPod yang dihasilkan oleh Microsoft dari Noevember 2006 sehinggalah pengeluarannya dihentikan pada Jun 2012. Alat tersebut mampu menyimpan lebih 10 ribu lagi dalam satu-satu masa.  Guardians of the Galaxy Vol. 3 sekali lagi ditulis dan diarahkan oleh James Gunn, dan menampilkan kepulangan bintang utama seperti Chris Pratt, Zoe Saldaña, Dave Bautista, Sean Gunn, Karen Gillan, Pom Klementieff, Bradley Cooper, dan Vin Diesel yang meneruskan peranan mereka sebagai Star-Lord, Gamora, Drax, Kraglin, Nebula, Mantis, Rocket, dan Groot. Guardians of the Galaxy Vol. 3  Menyertai mereka adalah pendatang baharu MCU iaitu Will Poulter dan Chukwudi Iwuji, dengan Poulter disahkan membawa watak kegemaran peminat, Adam Warlock.  Guardians of the Galaxy Vol. 3 akan ditayangkan pada 5 Mei 2023 Guardians of the Galaxy Vol. 3 